9057 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 684 

11 Μαΐου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ορισμός Διοικητικού Συμβουλίου της ανώνυμης εται¬ 
ρείας με την επωνυμία «Οργανισμός Προβολής Ελ¬ 


ληνικού Πολιτισμού Α.Ε.». 1 

Προϋποθέσεις τήρησης αρχείου από την ΤΕΙΡΕΣΙΑΣ 

Α.Ε. (Απόφαση 24/2004). 2 

Κανόνες κατηγοριοποίησης δεδομένων της ΤΕΙ¬ 
ΡΕΣΙΑΣ Α.Ε. (Απόφαση 25/2004). 3 

Όροι για την νόμιμη επεξεργασία δεδομένων προσω¬ 
πικού χαρακτήρα για τους σκοπούς της άμεσης 
εμπορίας ή διαφήμισης και της διαπίστωσης πιστο- 

ληπτικής ικανότητας (Απόφαση 26/2004). 4 

Καθιέρωση υπερωριακής απασχόλησης του Γραμμα- 
τέα της Δημοσθενείου Φιλαρμονικής Δήμου Παια- 

ναίας Ν. Αττικής, έτους 2004. 5 

Καθιέρωση υπερωριακής απασχόλησης του Γραμμα- 
τέα του Αθλητικού Οργανισμού Δήμου Παιαναίας 

Ν. Αττικής, έτους 2004. 6 

Καθιέρωση υπερωριακής απασχόλησης του Γραμμα- 
τέα της Δημοσθενείου Βιβλιοθήκης, Δήμου Παια- 
ναίας, Ν. Αττικής, έτους 2004. 7 


ΑΠΟΦΑΣΕΙ Σ 

Αριθ. ΥΠΠΟ/ΔΙΟΙΚ/Α4/32635/2Ρ61 (1) 

Ορισμός Διοικητικοκύ Συμβουλίου της ανώνυμης εται¬ 
ρείας με την επωνυμία «Οργανισμός Προβολής Ελ¬ 
ληνικού Πολιτισμού Α.Ε.». 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις του άρθρου 6 παρ. 2Ατου Ν. 2557/1997 
«Θεσμοί, μέτρα και δράσεις πολιτιστικής ανάπτυξης» 
(Α'/271), όπως αυτό προστέθηκε με το άρθρο 6 παρ. 1 του 
Ν. 2819/2000 «Ίδρυση Εταιρείας «Ολυμπιακό Χωριό 2004 
Α.Ε.», προστασία Ολυμπιακών Συμβόλων και Σημάτων και 
άλλες διατάξεις» (ΦΕΚ Α'/784) και στη συνέχεια τροπο¬ 
ποιήθηκε με το άρθρο 1 παρ. 11 του Ν. 2833/2000 «Θέμα¬ 
τα προετοιμασίας των Ολυμπιακών Αγώνων 2004 και άλ¬ 
λες διατάξεις» (ΦΕΚ Α7150). 


2. Τις διατάξεις του άρθρου 73, παράγραφος 16 του 
Ν. 3028/2002 «Για την προστασία των Αρχαιοτήτων και εν 
γένειτης Πολιτιστικής Κληρονομιάς» (ΦΕΚΑ7153). 

3. Τιςδιατάξειςτου Ν. 1558/1985 «Κυβέρνηση και Κυβε¬ 
ρνητικά Όργανα» (ΦΕΚ Α'/7137), όπως ισχύει. 

4. Τις διατάξεις του Π.Δ. 191/03 «Οργανισμός Υπουρ¬ 
γείου Πολιτισμού» (ΦΕΚ 146/Α/13.6.2003). 

5. Το Π.Δ. 122/2004 «Διορισμός Υπουργών και Υφυ¬ 
πουργών» (ΦΕΚΑ784). 

6. Το Π.Δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (ΦΕΚ Α'/86). 

7. Την με αριθμό 133/2004 απόφαση του Πρωθυπουρ¬ 
γού και Υπουργού Πολιτισμού «Ανάθεση άσκησης αρμο¬ 
διοτήτων στην Αναπληρωτή Υπουργό Πολιτισμού Φάνη 
Πάλλη - Πετραλιά και στους Υφυπουργούς Γεώργιο Ορ¬ 
φανό και Πέτρο Τατούλη (ΦΕΚ Β' 527/24.3.2004 όπως 
διορθώθηκε στο αριθμ. Β7558/2.4.2004). 

8. Την απόφαση ΥΠΠΟ/ΔΙΟΙΚ/Α4/23308/953 του Πρω¬ 
θυπουργού και Υπουργού Πολιτισμού «Αποδοχή Παραί¬ 
τησης των μελών του Διοικητικού Συμβουλίου της Ανώνυ¬ 
μης Εταιρείας με την επωνυμία «Οργανισμός Προβολής 
Ελληνικού Πολιτισμού Α.Ε.» (ΦΕΚ Β7546/31.3.2004). 

9. Την απόφαση ΥΠΠΟ/ΔΙΟΙΚ/Α4/22009/773 του Πρω¬ 
θυπουργού και Υπουργού Πολιτισμού «Αποδοχή παραί¬ 
τησης Διευθύνουσας Συμβούλου του Οργανισμού Προ¬ 
βολής του Ελληνικού Πολιτισμού Α.Ε.» (ΦΕΚ Β7562/ 
6.4.2004), αποφασίζουμε: 

1. Ορίζονται οι κατωτέρω στο Διοικητικό Συμβούλιο της 
ανώνυμης εταιρείας με την επωνυμία «Ανώνυμη Εταιρεία 
Προβολής της Ελληνικής Πολιτιστικής Κληρονομιάς 
Α.Ε.», ως ακολούθως: 

α) Σταμάτιος Μαύρος, οικονομολόγος, Πρόεδρος, 
β) Αθανάσιος Βαλτινός, συγγραφέας, Αντιπρόεδρος, 
γ) Γεωργία Ηλιοπούλου, νομικός, διεθνολόγος, Διευθύ- 
νουσα Σύμβουλος. 

δ) Χρήστος Αγραπίδης, Δήμαρχος Πειραιά, μέλος, 
ε) Νικόλαος Νικολακόπουλος, οικονομολόγος, μέλος, 
στ) Ιωάννης Χουβαρδάς, σκηνοθέτης, μέλος, 
ζ) Αικατερίνη Καμηλάκη, διευθύντρια Κέντρου Έρευ¬ 
νας Ελληνικής Λαογραφίας Ακαδημίας Αθηνών και Πρόε¬ 
δρος του Μουσείου Παιδικής Τέχνης, μέλος, 
η) Γεώργιος Κουμεντάκης, συνθέτης, μέλος, 
θ) Αναστάσιος Κωτσιόπουλος, καθηγητής Αρχιτεκτονι¬ 
κής ΑΠΘ, μέλος. 

ι) Αλκίνοος Ξανθάκης, καθηγητής φωτογραφίας, ιστο¬ 
ρικός, μέλος. 

ια) Άννα Πέτροβα, Διευθύντρια Μπαλέτου Εθνικής Λυ¬ 
ρικής Σκηνής, μέλος. 

ιβ) Μαριέττα - Μαρία Ριάλδη, ηθοποιός, μέλος. 

ιγ) Ιωάννης Σακελαράκης, Αρχαιολόγος, μέλος του 
Διοικητικού Συμβουλίου του Ταμείου Αρχαιολογικών Πό¬ 
ρων και Απαλλοτριώσεων, μέλος 

ιδ) Κωνσταντίνος Σιμόπουλος, καθηγητής Ιατρικής, 
αντιπρύτανης Δημοκρίτειου Πανεπιστημίου Θράκης, μέ¬ 
λος. 

ιε) Αθηνά Σχινά, ιστορικός τέχνης, μέλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Η Αναπληρωτής Υπουργός 

ΦΑΝΗ ΠΑΛΛΗ - ΠΕΤΡΑΔΙΑ 

-♦- 

Αριθ. 875 (2) 

Προϋποθέσεις τήρησης αρχείου από την ΤΕΙΡΕΣΙΑΣ Α.Ε. 

(Απόφαση 24/2004). 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

(Συνεδρίαση της 22.4.2004) 

Έχοντας υπόψη: 

1. Τις διατάξεις του Ν. 2472/1997 «Νόμος περί προστα¬ 
σίας του ατόμου από την επεξεργασία προσωπικών δε¬ 
δομένων». 

2. Τις διατάξεις του Π.Δ. 207/1998 «Οργάνωση και λει¬ 
τουργία της Γραμματείας της ΑΠΡΟΔ και σύσταση οργα¬ 
νικών θέσεων» 

3. Το γεγονός ότι η 109/31.3.1999 απόφαση της Αρχής, 
δεν έχει δημοσιευθεί στην Εφημερίδα της Κυβερνήσεως, 
η Αρχή επαναλαμβάνει σήμερα τη λήψη αποφάσεως, 
αποφασίζουμε: 

1. Ο σκοπός της επεξεργασίας είναι η ελαχιστοποίηση 
των κινδύνων από τη σύναψη πιστωτικών συμβάσεων με 
αφερέγγυους πελάτες και εν γένει από τη δημιουργία 
επισφαλών απαιτήσεων και τελικά η προστασία της εμπο¬ 
ρικής πίστης και η εξυγίανση των οικονομικών συναλλα¬ 
γών. Η επεξεργασία είναι πράγματι «απολύτως αναγκαία» 
για την ικανοποίηση του σκοπού αυτού, ενώ η προστασία 
της εμπορικής πίστης, στη σύγκριση με τα συμφέροντα 
των υποκειμένων των δεδομένων, μπορεί να θεωρηθεί ότι 
«υπερέχει προφανώς», υπό την έννοια του άρθρου 5 παρ. 
2 εδ. ε'. Συνεπώς, η επεξεργασία επιτρέπεται και χωρίς τη 
συγκατάθεση του υποκειμένου, αφού βέβαια αυτό ενημε¬ 
ρωθεί (άρθρα 11 παρ. 1 και 24παρ. 3του Ν. 2472/1997). 

2. Από τα δεδομένα που υποβάλλονται σε επεξεργασία 
πρέπει να απαλειφθούν εκείνα που αφορούν αγορές και 
πωλήσεις ακινήτων, ως μη συμβιβαζόμενα προς την αρχή 
της αναλογικότητας, κατά την οποία τα δεδομένα «δεν 
πρέπει να είναι περισσότερα από όσα κάθε φορά απαιτεί¬ 
ται εν όψειτου σκοπού της επεξεργασίας» (άρθρο 4 παρ. 
1 εδ. β του Νόμου). Η διατήρηση τέτοιων στοιχείων προ¬ 
καταβολικά, για απροσδιόριστο αριθμό προσώπων που 
δεν τα συνδέει (και ίσως δεν θα τα συνδέσει ποτέ) καμιά 
σχέση με τις τράπεζες υπερακοντίζει τους σκοπούς του 
αρχείου. Η επέμβαση στην ιδιωτική σφαίρα όλων αυτών 
των προσώπων είναι εντονότερη επιβάρυνση των συμφε¬ 


ρόντων τους από ό,τι η επιβάρυνση μιας τράπεζας να 
φροντίζει σε κάθε συγκεκριμένη περίπτωση, πριν π.χ. συ¬ 
νάψει μια πιστωτική σύμβαση με ένα πελάτη της, να ζητεί 
ενημέρωση για την ακίνητη περιουσία του, αν αποδίδει 
σημασία σ’ αυτό και πέρα από τις ασφάλειες που του ζη¬ 
τεί. Το ότιτα δεδομένα αυτά προέρχονται από γενικά προ¬ 
σιτές πηγές δεν σημαίνει ότι δεν είναι προσωπικά δεδο¬ 
μένα, υποκείμενα στο καθεστώς του Ν. 2472/1997. 

Προσιτά είναι, κατά την έως τώρα νομοθεσία, ακόμη και 
ευαίσθητα δεδομένα (π.χ. το θρήσκευμα που σημειώνε¬ 
ται στα ληξιαρχικά βιβλία, βιβλία δημόσια κατά το Νόμο), 
που όμως εφεξής, κατά τροποποίηση της έως τώρα νο¬ 
μοθεσίας, υπόκεινται στους περιορισμούς επεξεργασίας 
ευαίσθητων δεδομένων του Ν. 2472/1997. Εξάλλου, η 
υποκατάσταση ενός ιδιωτικού αρχείου, όπως εδώ αυτού 
της «Τειρεσίας Α.Ε.», στη θέση ενός δημόσιου αρχείου 
(όπως των βιβλίων υποθηκών και μεταγραφών) ή άλλου 
αρχείου εξυπηρετούντος ευρύτερους σκοπούς, είναι 
αντίθετη με την αρχή της προσφορότητας της επεξεργα¬ 
σίας για την εξυπηρέτηση του επιδιωκόμενου σκοπού, 
δηλ. εδώ της προστασίας του τραπεζικού συστήματος 
από αφερέγγυους πελάτες (πρβλ. γνωμοδότηση του ΝΣΚ 
689/1995). Η διαφάνεια ως προς την ακίνητη περιουσία 
των πολιτών είναι ένας σκοπός που θα μπορούσε να εν¬ 
διαφέρει το δημόσιο, π.χ. για φορολογικούς λόγους, και 
όχι, άνευ ετέρου, επιμέρους ιδιωτικούς φορείς. 

Αντίθετα, η προκαταβολική συλλογή αρνητικών, για τη 
φερεγγυότητατων υποκειμένων, στοιχείων μπορεί να θε¬ 
ωρηθεί ότι ανταποκρίνεται στο παραπάνω αίτημα της 
προσφορότητας. 

3. Για τα λοιπά δεδομένα πρέπει να παρατηρηθεί ότι εί¬ 
ναι απαραίτητο και σύμφωνο με τις αρχές της προσφο¬ 
ρότητας και της αναλογικότητας που καθιερώνει ο Νόμος 
να γίνεται αξιολόγηση και διαβάθμισή τους, ανάλογα με 
τη βαρύτητά τους. Ασήμαντες παραβάσεις, που π.χ. αφο¬ 
ρούν μικροποσά, δεν πρέπει καν να συλλέγονται, οι δε πα¬ 
ραβάσεις μέσης βαρύτητας να διατηρούνται στο αρχείο 
επί μικρότερο χρονικό διάστημα από την προβλεπόμενη 
ΙΟετία. Η ΤΕΙΡΕΣΙΑΣ Α.Ε. καλείται να ετοιμάσει το ταχύ¬ 
τερο δυνατόν και γνωστοποιήσει στην Αρχή σχέδιο δια- 
βάθμισης των δεδομένων που τηρεί, ώστε να κριθεί αν τη¬ 
ρούνται οι παραπάνω νόμιμες προϋποθέσεις. 

4. Αποδέκτες των δεδομένων, σύμφωνα με τον σκοπό 
της επεξεργασίας, δικαιολογείται να είναι μόνο οι τράπε¬ 
ζες, τα χρηματοπιστωτικά ιδρύματα και οι εταιρείες δια¬ 
χείρισης πιστωτικών καρτών, καθώς και φορείς του δη¬ 
μόσιου τομέα, όχι τρίτοι μετέχοντες στις οικονομικές συ¬ 
ναλλαγές και ακόμη λιγότερο μη μετέχοντες. Ήδη η 
«Τειρεσίας Α.Ε.» γνωστοποίησε στην Αρχή, ότι το Δ.Σ. της 
αποφάσισε να περιορίσει μόνο στους παραπάνω νομιμο¬ 
ποιούμενους, κατά τον σκοπό της επεξεργασίας, αποδέ¬ 
κτες τη διακίνηση των δεδομένων. Είναι αυτονόητο ότι μό¬ 
νον οι παραπάνω αποδέκτες προσωπικών δεδομένων 
έχουν το δικαίωμα χρησιμοποίησης τους. Η περαιτέρω 
επεξεργασία τους (διαβίβαση σε τρίτους κ.λ.π) από αυ¬ 
τούς είναι απολύτως απαγορευτική. 

5. Η «Τειρεσίας Α.Ε.» οφείλει να συμμορφωθεί με την 
κατά το άρθρο 24 παρ. 3 σε συνδυασμό με το άρθρο 11 
παρ. 1 του Νόμου υποχρέωση ενημέρωσης του υποκει¬ 
μένου, μεταξύ άλλων και για τους αποδέκτες των δεδο¬ 
μένων, δηλαδή, κατά το άρθρο 2 στοιχ. ι'του Νόμου, τους 
τρίτους στους οποίους ανακοινώνονται ή μεταδίδονται τα 
δεδομένα (τρίτοι είναι κατά το άρθρο 2 στοιχ. θ', όλοιπλην 

του υποκειμένου των δεδομένων, του υπευθύνου επεξερ¬ 
γασίας και των εκτελούντων την επεξεργασία, όπωςπερι- 
γράφονται στη διάταξη) ή και μη τρίτους (έτσι η διάταξη 
του άρθρου 2 στοιχ. ι', ίη ίιηβ). Μη τρίτοι που πρέπει να 
ενημερωθούν μπορεί να είναι π.χ. τα ίδια τα υποκείμενα 
των δεδομένων (που μπορεί να μην είναι η πηγή της συλ¬ 
λογής των δεδομένων, που όμως έτσι κι αλλιώς πρέπει να 
ενημερωθούν ως υποκείμενα) ή οι εκτελούντες την επε¬ 
ξεργασία που τυχόν δεν έχουν γνώση των δεδομένων. 
Τρίτοι είναι και οι μέτοχοι της «Τειρεσίας Α.Ε.», αφού δεν 
ταυτίζονται με το νομικό πρόσωπο της Α.Ε. και δεν περι¬ 
λαμβάνονται στις τρεις κατηγορίες των μη τρίτων κατά το 
άρθρο στοιχ. θ'του Νόμου. 

Ως αποδέκτες κατά την παρ. 1 του άρθρου 11 νοούνται 
τα πρόσωπα προς τα οποία προβλέπεται κατά το στάδιο 
της συλλογής να ανακοινώνονται τα δεδομένα. Η διάταξη 
δεν εννοεί υποχρέωση ενημέρωσης για τη συγκεκριμένη 
ανακοίνωση στην οποία ο υπεύθυνος της επεξεργασίας 
προβαίνει κάθε φορά που του ζητείται πληροφορία από 
τον αποδέκτη. Η προσθήκη έκτων υστέρων (μετάτη συλ¬ 
λογή) νέων αποδεκτών ή νέας κατηγορίας αποδεκτών θα 
πρέπει, σύμφωνα με τον σκοπό του Νόμου, να υπαχθεί 
επίσης στη ρύθμιση της παρ. 1 του άρθρου 11 και να υπο¬ 
χρεώνει τον υπεύθυνο επεξεργασίας για ενημέρωση του 
υποκειμένου. Τούτο προκύπτει και από τη διάταξη της 
παρ. 3 του άρθρου 11. Αν και αυτή η ενημέρωση αφορά 
«μεγάλο αριθμό υποκειμένων», θα πρέπει πάλι να εφαρ- 
μοσθεί ανάλογα η διάταξη του άρθρου 24 παρ. 3, που, μο¬ 
λονότι μεταβατική διάταξη, αποτυπώνει ευρύτερο και πά¬ 
γιο νομοθετικό πνεύμα (όταν ακριβώς πρόκειται για «με¬ 
γάλο αριθμό υποκειμένων»). 

Τυχόν ερμηνεία της παρ. 3 του άρθρου 11 ότι απαιτεί και 
την ίη οοπογθΙο ανακοίνωση όταν πρόκειται να δοθεί μια 
πληροφορία προς τους τρίτους θα υπερέβαινε τον σκοπό 
της διάταξης. Οι τρίτοι αυτοί είναι αποδέκτες υπό την έν- 
νοιατηςπαρ. 1 του άρθρου 11, για τους οποίους πρέπει να 
είναι ήδη ενημερωμένο το υποκείμενο. Η άντληση πληρο¬ 
φοριών από τους τρίτους αποδέκτες μπορεί να γίνεται μα¬ 
ζικά ή ακόμη μπορεί οι τρίτοι να έχουν αυτόματη πρόσβα¬ 
ση (με δική τους πρωτοβουλία και χωρίς ενέργειες του 
υπευθύνου επεξεργασίας) στο αρχείο, π.χ. να αντλούντο 
δεδομένα με την Οη ϋηθ διαδικασία, όπως συμβαίνει στην 
εξεταζόμενη περίπτωση. Θα πρέπει βέβαια ο υπεύθυνος 
επεξεργασίας να έχει ενημερώσει το υποκείμενο γι’ αυτόν 
τον τρόπο άντλησης των δεδομένων από τους αποδέκτες. 
Επίσης, θαπρέπεικατάτονΝ. 2472/1997, ο αποδέκτης, ως 
ασκών και αυτός επεξεργασία προσωπικών δεδομένων, 
να ενημερώνει το υποκείμενο για τα δεδομένα που άντλη¬ 
σε και χρησιμοποιεί στις συναλλαγές μαζί του, ώστε νατού 
παρέχει τη δυνατότητα να αντιμετωπίσει τη χρήση αυτή, 
ενδεχομένως να αμυνθεί κλπ. 

Η παρ. 3 του άρθρου 11 είναι ασαφής διάταξη, στη συ- 
σχέτισή της με την παρ. 1 του ίδιου άρθρου, και ατυχής. 
Πρέπει, δια της εις άτοπον απαγωγής, να ερμηνευθεί ως 
απλώς διευκρινιστική και συμπληρωτική της παρ. 1, υπό 
την έννοια ότι, και αν η ενημέρωση του υποκειμένου για 
τους αποδέκτες-τρίτους δεν είχε γίνει κατά τον χρόνο της 
συλλογής ή αν προστίθενται νέοι αποδέκτες-τρίτοι, πά¬ 
ντως, η ενημέρωση του υποκειμένου πρέπει να γίνει πριν 
από την ανακοίνωση στους αποδέκτες-τρίτους. Στην παρ. 
3 ο νομοθέτης είχε περισσότερο κατά νου την περίπτωση 
όπου η συλλογή των δεδομένων δεν γίνεται απευθείας από 
το υποκείμενο και αυτό θα ενημερωθεί αργότερα ή την πε¬ 


ρίπτωση όπου κατά τη συλλογή η ανακοίνωση στον τρίτο 
δεν είχε προβλεφθεί. Αυτές είναι οι περιπτώσεις που κατά 
το άρθρο 11 της κοινοτικής Οδηγίας 95/46 ΕΚ«Γιατηνπρο- 
στασία των φυσικών προσώπων έναντι της επεξεργασίας 
δεδομένων προσωπικού χαρακτήρα και για την ελεύθερη 
κυκλοφορία των δεδομένων αυτών» (βλ. και τις σκέψεις 39 
και 40 του προοιμίου της Οδηγίας) επιβάλλουν την ενημέ¬ 
ρωση του υποκειμένου «το αργότερο κατά την πρώτη ανα¬ 
κοίνωση των δεδομένων στον τρίτο», πρόβλεψη από την 
οποία προφανώς επηρεάσθηκε ο Έλληνας νομοθέτης κα¬ 
τά τη διατύπωση της παρ. 3, χωρίς όμως να τη συσχετίσει 
επαρκώς με την παρ. 1 (πρβλ. άρθρο 10 της Οδηγίας). 

6. Η προβλεπόμενη διαγραφή των δεδομένων μετά δε¬ 
καετία πρέπει να διορθωθεί. Η δεκαετία δικαιολογείται 
μόνο για τις βαρύτερες περιπτώσεις. Βλ. και παραπάνω 
υπό 3 όπως ήδη ειπώθηκε . Ο υπεύθυνος επεξεργασίας 
πρέπει να επεξεργασθεί μια διαβάθμιση-ταξινόμηση των 
δεδομένων κατά κατηγορίες και, ανάλογα με τη βαρύτη¬ 
τά τους, να υπαγάγει κάθε κατηγορία σε διαφορετική 
διάρκεια διατήρησης στο Αρχείο και να γνωστοποιήσει τη 
νέα ρύθμιση στην Αρχή. 

7. Γιατα θέματα ασφάλειας (κτιρίου όπου φυλάσσεται 
το Αρχείο, προγραμμάτων και δεδομένων, μηχανογραφι¬ 
κών εφαρμογών κλπ.) η Αρχή επιφυλάσσεται να προβεί 
στον απαραίτητο έλεγχο. 

8. Η συνεργασία της «Τειρεσίας Α.Ε.» με την ΚΕΠΥΟ 
αποτελεί διασύνδεση και πρέπει να εφαρμοσθούν οι δια¬ 
τάξεις του άρθρου 8του Ν. 2472/1997. 

Κατά τα λοιπά παραπέμπουμε στους γενικούς κανόνες 
που θέσπισε η Αρχή προς τήρηση από τους υπεύθυνους 
επεξεργασίας κατά τη γνωστοποίηση την οποία υποβάλ¬ 
λουν στην Αρχή, σύμφωνα με το άρθρο 6 του Ν. 
2472/1997, και προς συμμόρφωσή τους στα άρθρα 4 και 
5 του ίδιου Νόμου. Ιδιαιτέρως πάντως πρέπει εδώ να το- 
νισθεί ότι η υπεύθυνη της επεξεργασίας εταιρία πρέπει να 
τηρεί τα στοιχεία του Νόμου με αυστηρότητα διότι και ο 
έλεγχος θα είναι εξαιρετικά αυστηρός. 

Είναι αυτονόητο ότι τα δυσμενή με το υποκείμενο προ¬ 
σωπικά δεδομένα που διαβιβάζονται κάθε φορά στον 
αποδέκτη πρέπει να είναι ακριβή και ενημερωμένα μέχρι 
το χρόνο της διαβίβασης. Η ακρίβεια και ενημέρωση των 
στοιχείων αποτελεί βάρος του υπεύθυνου της επεξεργα¬ 
σίας και σε καμιά περίπτωση του υποκειμένου το οποίο σε 
αντίθετη περίπτωση διατηρεί τα δικαιώματα που του πα¬ 
ρέχονται από το Ν. 2472/1997 αλλά και από τις γενικές 
διατάξεις για την προστασία της προσωπικότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Ο Αναπληρωτής Πρόεδρος 
ΧΡΗΣΤΟΣ ΠΑΛΗΟΚΩΣΤΑΣ 

-♦- 

Αριθ. 876 (3) 

Κανόνες κατηγοριοποίησης δεδομένων της ΤΕΙΡΕΣΙΑΣ 
Α.Ε. (Απόφαση 25/2004). 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

(Συνεδρίαση της 22.4.2004) 

Έχοντας υπόψη: 

1. Τις διατάξεις του Ν. 2472/1997 «Νόμος περί προστα- 

σίας του ατόμου από την επεξεργασία προσωπικών δε¬ 
δομένων». 

2. Τις διατάξεις του Π.Δ. 207/1998 «Οργάνωση και λει¬ 
τουργία της Γραμματείας της ΑΠΡΟΔ και σύσταση οργα¬ 
νικών θέσεων». 

3. Το γεγονός ότι η 523/19.10.1999 απόφαση της Αρ¬ 
χής, δεν έχει δημοσιευθεί στην Εφημερίδα της Κυβερνή- 
σεως, η Αρχή επαναλαμβάνει σήμερα τη λήψη αποφάσε- 
ως, αποφασίζουμε: 

Α. Διατήρηση δεδομένων στο αρχείο - κατηγοριοποίηση. 

Η Αρχή κατ’ αρχήν θεωρεί την προτεινόμενη κλιμάκωση 
του χρόνου διατήρησης των δεδομένων στο αρχείο της 
«ΤΕΙΡΕΣΙΑΣ ΑΕ» προς το παρόν ανεκτή. Επιφυλάσσεται 
ωστόσο να αναθεωρήσει τη θέση της στην περίπτωση 
που προκύψουν προβλήματα εφαρμογής. 

Η κατά κατηγορία διατήρηση των πληροφοριών στο αρ¬ 
χείο της «ΤΕΙΡΕΣΙΑΣ ΑΕ» έχει ως εξής: 

I. Εως τρεις (3) σφραγισμένες επιταγές ή/και απλήρωτες 
συναλλαγματικές συνολικού ποσού έως 500.000 δρχ. (αντί 
του ποσού των 300.000 δρχ. που σήμερα ισχύει) διαγρά¬ 
φονται από το αρχείο μεταδιδομένων πληροφοριών με την 
αποδεδειγμένη εξόφλησή τους, εκτός εάν συντρέχει περί¬ 
πτωση στέρησης βιβλιαρίου επιταγών, οπότε οι πληροφο¬ 
ρίες για τις επιταγές διαγράφονται μόλις το μέτρο αρθεί. 

II. Εφόσον, στο αρχείο καταχωρηθούν πληροφορίες για 
μέχρι πέντε (5) σφραγισμένες επιταγές ή/και απλήρωτες 
συναλλαγματικές συνολικού ποσού έως 1.000.000 δρχ. 
διαγράφονται από το αρχείο μεταδιδομένων πληροφο¬ 
ριών είκοσι τέσσερις (24) μήνες μετά την αποδεδειγμένη 
εξόφλησή τους, εκτός εάν συντρέχει περίπτωση στέρη¬ 
σης βιβλιαρίου επιταγών, οπότε οι πληροφορίες για τις 
επιταγές διαγράφονται μόλις το μέτρο αρθεί. 

III. Σφραγισμένες επιταγές και απλήρωτες συναλλαγμα¬ 
τικές, πέραν των προαναφερομένων ορίων, όπως και κα¬ 
ταγγελίες συμβάσεων πιστωτικών καρτών και δανείων κα¬ 
ταναλωτικής πίστης διατηρούνται στο αρχείο μεταδιδομέ- 
νων πληροφοριών για χρονικό διάστημα πέντε (5) ετών. 

IV. Διαταγές πληρωμής διατηρούνται στο αρχείο μετα- 
διδομένων πληροφοριών για επτά (7) χρόνια. 

V. Προγράμματα πλειστηριασμών, κατασχέσεις, επιτα¬ 
γές του ΝΔ. 1923 και διοικητικές κυρώσεις του Υπουργεί¬ 
ου Οικονομικών διατηρούνται στο αρχείο μεταδιδομένων 
πληροφοριών για δέκα (10) χρόνια. 

VI. Οι αιτήσεις πτωχεύσεων διαγράφονται είτε με την 
καταχώρηση της πληροφορίας της επ’ αυτών απόφασης 
για κήρυξη της πτώχευσης, είτε εφόσον ματαιωθεί η επ’ 
αυτών συζήτηση μετά δωδεκάμηνο από την ημερομηνία 
της (ματαιωθείσας) συζήτησης. 

VII. Οι πληροφορίες για κηρυχθείσες πτωχεύσεις δεν 
διαγράφονται από το αρχείο. 

VIII. Οι πληροφορίες για προσημειώσεις υποθηκών και 
υποθήκες διαγράφονται από το αρχείο όταν αρθούν με 
σχετική εγγραφή στα βιβλία του αρμόδιου Υποθηκοφυ¬ 
λακείου. 

IX. α. Οι πληροφορίες των κατηγοριών I έως V διαγρά¬ 
φονται από το αρχείο μεταδιδομένων πληροφοριών εφό¬ 
σον οι αντίστοιχες οικονομικές υποχρεώσεις έχουν εξο¬ 
φληθεί και μέχρι τη συμπλήρωση του προς τούτο χρονι¬ 
κού διαστήματος ή τον χρόνο εξόφλησης δεν 
καταχωρηθούν στο αρχείο πληροφορίες οι οποίες δια¬ 
γράφονται σε μεταγενέστερο χρόνο. 

β. Λαμβάνοντας υπόψη την παλαιότητα του αρχείου και 
τον τρόπο τήρησης των δεδομένων στο παρελθόν, είναι 
απαραίτητο τα δεδομένα που έχουν καταχωρηθεί στο αρ¬ 
χείο μέχριτην 1.5.1993 να διαγράφονται μετά τη συμπλή¬ 


ρωση δεκαετίας ακόμη και αν δεν προσκομισθούν απο¬ 
δείξεις εξόφλησης των σχετικών οικονομικών υποχρεώ¬ 
σεων. 

Η ως άνω κατηγοριοποίηση πρέπει να εφαρμοσθεί 
εντός τεσσάρων (4) μηνών από την έγκρισή της από την 
Αρχή (λόγω των αναγκαίων προσαρμογών του λογισμι¬ 
κού) , τόσο για τις υπάρχουσες πληροφορίες, όσο και για 
αυτές που θα εισάγονται στο μέλλον, με τις ακόλουθες 
παρατηρήσεις: 

• Η εφαρμογή των κανόνων κατηγοριοποίησης θα γίνε¬ 
ται στο τέλος κάθε μήνα. 

• Οι εξοφλήσεις οικονομικών υποχρεώσεων από επιτα¬ 
γές, συναλλαγματικές και διαταγές πληρωμής δεν απο¬ 
κτούν δημοσιότητα, ώστε τα σχετικά στοιχεία θα πρέπει σε 
κάθε περίπτωση να προσκομίζονται από τα υποκείμενα. Το 
ίδιο ισχύει και για την εξόφληση των οικονομικών υποχρεώ¬ 
σεων για τις οποίες εκδόθηκαν προγράμματα πλειστηρια- 
σμών, έγιναν κατασχέσεις, εκδόθηκαν επιταγές ή επιβλή¬ 
θηκαν διοικητικές κυρώσεις του Υπουργείου Οικονομικών. 

• Οι ήδη υπάρχουσες στο αρχείο πληροφορίες για αι¬ 
τήσεις πτωχεύσεων η επί των οποίων συζήτηση ματαιώ¬ 
θηκε, διαγράφονται εφόσον τα υποκείμενα προσκομί- 
σουντοσχετικό πιστοποιητικό του αρμόδιου Πρωτοδικεί¬ 
ου. Από την εφαρμογή της κατηγοριοποίησης οι 
διαγραφές θα γίνονται με βάση στοιχεία που θα συλλέγο- 
νται και από την εταιρία. 

• Οι πληροφορίες για άρση προσημειώσεων υποθηκών 
ή υποθηκών που ήδη υπάρχουν στο αρχείο θα καταχωρι- 
σθούν εφόσον τα υποκείμενα προσκομίσουν τα σχετικά 
πιστοποιητικά άρσης τους. Από την εφαρμογή της κατη- 
γοριοποίησης οι διαγραφές θα γίνονται με βάση στοιχεία 
που θα συλλέγονται και από την εταιρία. 

Β. Αποδέκτεςτωνδεδομένωντου αρχείου. 

Τροποποιείται η απόφαση της Αρχής με αρ. πρωτ. 
109/31.3.1999 (παρ.4) όσον αφορά στους αποδέκτεςτων 
δεδομένων, ώστε σ’ αυτούς να περιλαμβάνονται επιπλέον: 

α) Οι εταιρίες πρακτορείας επιχειρηματικών απαιτήσε¬ 
ων (του Ν.1905/1990 - Ν. 2076/1992, αρ. 24, παρ.Ι, εδ.β). 

β) Οι εταιρίες χρηματοδοτικής μίσθωσης (του Ν. 1665/1986 
όπως ισχύει - Ν. 2076/1992, αρ. 24, παρ.Ι, εδ. γ). 

Γ. Δημιουργία αρχείου απολεσθέντωνταυτοτήτων/δια¬ 
βατηρίων. 

Η Αρχή θεωρεί κατ'αρχήν σύννομη τη δημιουργία αρ¬ 
χείου απολεσθέντων ταυτοτήτων και διαβατηρίων με τα 
ακόλουθα χαρακτηριστικά: 

α) Είδος δεδομένων: Δηλώσεις απώλειας δελτίων αστυ¬ 
νομικής ταυτότητας ή διαβατηρίων. 

β) Πηγή δεδομένων: Τα φυσικά πρόσωπα που υπέβαλαν 
τις ως άνω δηλώσεις. 

γ) Σκοπός επεξεργασίας: Η προστασία των ως άνω φυ¬ 
σικών προσώπων από τυχόν παράνομες σε βάρος τους 
ενέργειες με χρήση των απολεσθέντωνταυτοτήτων ή δια¬ 
βατηρίων. 

δ) Αποδέκτες των δεδομένων: Τα χρηματοπιστωτικά 
ιδρύματα, οι εταιρίες χρηματοδοτικών μισθώσεων (Ιθεε- 
ΪΠ9), οι εταιρίες πρακτορείας επιχειρηματικών απαιτήσε¬ 
ων (ίαοΐοπηρ), οι εταιρίες έκδοσης και διαχείρισης μέσων 
πληρωμών και φορείς του δημόσιου τομέα. 

ε)Χρόνος τήρησης των δεδομένων: Στο διηνεκές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

Ο Αναπληρωτής Πρόεδρος 
ΧΡΗΣΤΟΣ ΠΑΛΗΟΚΩΣΤΑΣ 

Αριθ. 877 (4) 

Όροι για την νόμιμη επεξεργασία δεδομένων προσωπι¬ 
κού χαρακτήρα για τους σκοπούς της άμεσης εμπο¬ 
ρίας ή διαφήμισης και της διαπίστωσης πιστοληπτικής 
ικανότητας (Απόφαση 26/2004). 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

(Συνεδρίαση της 22.4.2004) 

Έχοντας υπόψη: 

1. Τις διατάξεις του Ν. 2472/1997 «Νόμος περί προστα¬ 
σίας του ατόμου από την επεξεργασία προσωπικών δε¬ 
δομένων». 

2. Τις διατάξεις του Π.Δ. 207/1998 «Οργάνωση και λει¬ 
τουργία της Γραμματείας της ΑΠΡΟΔ και σύσταση οργα¬ 
νικών θέσεων». 

3. Το γεγονός ότι η 050/20.1.2000 απόφαση της Αρχής, 
δεν έχει δημοσιευθεί στην Εφημερίδα της Κυβερνήσεως, 
η Αρχή επαναλαμβάνει σήμερα τη λήψη αποφάσεως, 
αποφασίζουμε: 

Α. Σκοπός: Άμεση εμπορία 

Θεωρείται νόμιμη η συλλογή δεδομένων για σκοπούς 
απ’ ευθείας διαφήμισης και απ’ ευθείας προώθησης πω- 
λήσεων προϊόντων ή υπηρεσιών σύμφωνα με το άρθρο 4 
παρ. 1 εδ. ατού Ν. 2472/1997 είτε γίνεται εξ’ επαγγέλμα¬ 
τος είτε όχι (στην δεύτερη περίπτωση μόνον για προώθη¬ 
ση ή διαφήμιση ιδίων προϊόντων ή υπηρεσιών), υπό τις 
εξής προϋποθέσεις: 

I) Το υποκείμενο έδωσε τη συγκατάθεσή του σύμφωνα 
μετά άρ. 2 εδ.ια) και 5 παρ.1 του Ν. 2472/1997. Η συγκα¬ 
τάθεση είναι απαραίτητη στις περιπτώσεις της έρευνας 
καταναλωτικής συμπεριφοράς με σκοπό την άμεση ή έμ¬ 
μεση διαφήμιση προϊόντων η την παροχή υπηρεσιών. 

II) Το υποκείμενο δεν έχει δώσει την συγκατάθεσή του 
οπότε η επεξεργασία είναι νόμιμη κατ’ εξαίρεση σύμφωνα 
με το Άρθρο 5 παρ.2, εδ. ε, διότι α) είναι απολύτως ανα¬ 
γκαία για την ικανοποίηση τού εννόμου συμφέροντος πού 
επιδιώκει ο υπεύθυνος επεξεργασίας β) το έννομο συμφέ¬ 
ρον αυτού υπερέχει προφανώς του συμφέροντος του 
υποκειμένου, ενόψει του ότι τα συμφέροντα των υποκει¬ 
μένων των δεδομένων των οποίων επιτρέπεται η επεξερ¬ 
γασία (βλ. παρακ. υπό III.3) δεν θίγονται ουσιωδώς, δηλα¬ 
δή δεν θίγονται σε τέτοιο βαθμό, ώστε να δικαιολογείται η 
απαγόρευση των εν θέματι δραστηριοτήτων και γ) πάντως 
δεν θίγονται οι θεμελιώδεις ελευθερίες του υποκειμένου. 

Για τις παραπάνω αξιολογήσεις λαμβάνονται υπόψη τα 
ακόλουθα: 

1) Στη σημερινή εποχή γίνεται όλο και συχνότερα χρή¬ 
ση των νέων μεθόδων της άμεσης εμπορίας, η οποία υλο¬ 
ποιείται μέσω της εκτεταμένης επεξεργασίας πληροφο¬ 
ριών προσωπικού χαρακτήρα. Η εν λόγω επεξεργασία 
αποτελεί έκφραση της άσκησης του ατομικού δικαιώμα¬ 
τος οικονομικής ελευθερίας υπό τις νέες συνθήκες της 
τεχνολογικής εξέλιξης, η οποία πρέπει να σταθμίζεται σε 
κάθε περίπτωση με τα δικαιώματα πού απορρέουν από το 
νομικό πλαίσιο προστασίας των προσωπικών δεδομένων. 

2) Η προστασία των φυσικών προσώπων πρέπει σύμ¬ 
φωνα με το σκεπτικό της Οδηγίας 95/46/ΕΚ (Προοίμιο εδ. 
(1), (2), (3)) να συνάδει με την οικονομική και κοινωνική 
πρόοδο, 

3) Τα δικαιώματα του υποκειμένου δεν θίγονται ουσιω¬ 
δώς και σε τέτοιο βαθμό πού να δικαιολογεί την απαγό¬ 


ρευση των εν λόγω δραστηριοτήτων χωρίς την συγκατά¬ 
θεσή του, διότι η συλλογή των δεδομένων γίνεται μόνον 
υπάτους κάτωθι στο σημείο III αναφερόμενους όρους. 

4) Ο Έλληνας νομοθέτης δίνει στο υποκείμενο των δεδο¬ 
μένων το δικαίωμα εξαίρεσης των προσωπικών του δεδο¬ 
μένων από όλες τις ενέργειες εμπορίας τους (άρ. 13 παρ.3 
Ν. 2472/1997), νομιμοποιώντας εξ αντιδιαστολής την επε¬ 
ξεργασία προσωπικών δεδομένων με σκοπό την πώληση 
και διαφήμιση αγαθών και υπηρεσιών εξ αποστάσεως. 

III) Για να γίνει χρήση της εξαίρεσης του αρ.5 παρ.2 εδ. 
ε πρέπει να συντρέχουν οι εξής προϋποθέσεις: 

1) τα δεδομένα να προέρχονται από καταλόγους πού 
απευθύνονται στο ευρύ κοινό (π.χ. τηλεφωνικός κατάλο¬ 
γος του ΟΤΕ) και να υπάρχει η βεβαιότητα ότι τα υποκεί¬ 
μενα που έχουν συμπεριληφθεί σε αυτόν έχουν δώσει την 
συγκατάθεσή τους, 

ή από πηγές δημόσια προσβάσιμες που προορίζονται 
για την παροχή πληροφοριών στο ευρύ κοινό, εφόσον 
στην συγκεκριμένη περίπτωση έχουν τηρηθεί οι νόμιμες 
προϋποθέσεις για την πρόσβαση σ’ αυτές, 

ή το ίδιο το υποκείμενο να δημοσιοποίησε τα προσωπι¬ 
κά του δεδομένα για συναφείς σκοπούς (π.χ διανομή δια¬ 
φημιστικών φυλλαδίων, συμμετοχή σε καταλόγους εμπο¬ 
ρικών εκθέσεων κ.λπ.). 

2) Ο υπεύθυνος επεξεργασίας να έχει συμβουλευθείτο 
προβλεπόμενο από το άρθρο 19παρ.4εδ. δ) του Ν. 2472 
Μητρώο της Αρχής στο οποίο καταχωρίζονται τα πρόσω¬ 
πα που δεν επιθυμούν να περιλαμβάνονται σε αρχεία, τα 
οποία έχουν ως σκοπό την προώθηση προμήθειας αγα¬ 
θών ή την παροχή υπηρεσιών εξ αποστάσεως και να μην 
συμπεριλάβει τα ανωτέρω πρόσωπα στα δημιουργούμε- 
να αρχεία. 

3) Ο υπεύθυνος επεξεργασίας να περιορίζεται στα απο¬ 
λύτως αναγκαία δεδομένα για την επίτευξη του συγκεκρι¬ 
μένου σκοπού. Ως τέτοια θεωρούνται μόνο το ονοματε¬ 
πώνυμο, η διεύθυνση και το επάγγελμα. 

4) Ο σκοπός της επεξεργασίας να περιορίζεται στην 
διαφήμιση ή στην προώθηση πωλήσεως αγαθών ή στη 
παροχή υπηρεσιών εξ αποστάσεως και να μην αντίκειται 
στα χρηστά ήθη. 

IV) Η υποχρέωση του υπεύθυνου επεξεργασίας να ενη¬ 
μερώσει το υποκείμενο κατά το στάδιο της συλλογής και 
της πρώτης διαβίβασης των δεδομένων ασκείται σύμφω¬ 
να μετις αποφάσεις και τους κανονισμούςτης Αρχής, πού 
αφορούν τους τρόπους ενημέρωσης των υποκειμένων 
από τον υπεύθυνο επεξεργασίας. 

V) Ως υπεύθυνος επεξεργασίας κατά το στάδιο της συλ¬ 
λογής θεωρείται τόσο ο εντολοδόχος όσο και ο εντολέας 
στηνπερίπτωση πού η επεξεργασία γίνεται κατ’ εντολή. Ο 
εντολοδόχος παύει να θεωρείται υπεύθυνος επεξεργα¬ 
σίας μόνο στην περίπτωση κατά την οποία μετά την πρώ¬ 
τη διαβίβαση διαγράψει τα δεδομένα από τα δικά του αρ¬ 
χεία. 

VI) Είναι αυτονόητο ότι για την άμεση εμπορία προσω¬ 
πικών δεδομένων ισχύουν οι περιορισμοί των άρθρων 9 
παρ.10 και Μπαρ. 6του Ν. 2251/1994. 

Άρθρο 9 παρ. 10 Ν. 2251/1994: Η μετάδοση διαφημιστι¬ 
κού μηνύματος απευθείας στον καταναλωτή μέσω τηλεφώ¬ 
νου, τηλεμοιοτυπίας (φαξ), ηλεκτρονικού ταχυδρομείου, 
αυτόματης κλήσης ή άλλου ηλεκτρονικού μέσου επικοινω¬ 
νίας επιτρέπεται μόνον αν συναινεί ρητά ο καταναλωτής. 

Άρθρο 14 παρ. 6 Ν. 2251/1994: Η χρησιμοποίηση των 
τεχνικών επικοινωνίας πρέπει να γίνεται κατά τέτοιο τρό- 

πο, ώστε να μην προσβάλλεται η ιδιωτική ζωή του κατα¬ 
ναλωτή. Απαγορεύεται χωρίς την συναίνεση του κατανα¬ 
λωτή η χρησιμοποίηση τεχνικών επικοινωνίας για την 
πρόταση σύναψης σύμβασης όπως τηλεφώνου αυτόμα¬ 
της κλήσης, τηλεμοιοτυπίας (φαξ), ηλεκτρονικού ταχυ¬ 
δρομείου ή άλλου ηλεκτρονικού μέσου επικοινωνίας. 

VII) Αποδέκτες των προσωπικών δεδομένων, τα οποία 
συλλέγονται με σκοπό σχετιζόμενο με την άμεση εμπορία 
μπορούν να είναι πρόσωπα, τα οποία χρειάζονται τα δε¬ 
δομένα για την άσκηση νόμιμης δραστηριότητας. 

VIII) Με την πρώτη επαφή τού αποδέκτη με το υποκεί¬ 
μενο των δεδομένων, ο πρώτος είναι υποχρεωμένος να 
ενημερώσει το υποκείμενο για την πηγή από την οποία 
άντλησε τα προσωπικά του δεδομένα καθιστώντας σα¬ 
φές ότι πρόκειται για διαφήμιση ή ενέργεια που αποσκο¬ 
πεί στην προώθηση πωλήσεων αγαθών ή υπηρεσιών και 
να του δίνει την δυνατότητα εξαίρεσης των προσωπικών 
του δεδομένων από κάθε περαιτέρω χρήση αυτώνγιατον 
ανωτέρω σκοπό. 

Διευκρινίζεται ότι η μη απάντηση του υποκειμένου μετά 
την πρώτη επαφή δεν θεωρείται συγκατάθεση. Σύμφωνα 
με το άρθρο 2 εδ. ιατου Ν. 2472/1997 η συγκατάθεση εί¬ 
ναι ρητή και ειδική δήλωση βουλήσεως που εκφράζεται 
κατόπιν πλήρους ενημέρωσης του υποκειμένου από τον 
υπεύθυνο επεξεργασίας. 

Β. Σκοπός: Διαπίστωση πιστοληπτικής ικανότητας 
I) Το νόμιμο της συλλογής των πληροφοριών από τις 
εταιρείες εμπορίας πληροφοριών (εφεξής εταιρείες) χω¬ 
ρίς συγκατάθεση του υποκειμένου. 

Η εξ επαγγέλματος συλλογή πληροφοριών για τα υπό 1 
δεδομένα χωρίς τη συγκατάθεση του υποκειμένου είναι 
νόμιμη με βάση την εξαίρεση του άρθρου 5 παρ. 2 εδ. ε 
του Ν. 2472/1997 γιατί πρώτον είναι απολύτως αναγκαία 
για την ικανοποίηση του εννόμου συμφέροντος το οποίο 
επιδιώκει ο υπεύθυνος επεξεργασίας και ο τρίτος αποδέ¬ 
κτης των δεδομένων. Το συγκεκριμένο έννομο συμφέρον 
συνίσταται στην άσκηση του δικαιώματος οικονομικής 
ελευθερίας με βάση πληροφορίες που εξασφαλίζουν την 
εμπορική πίστη, την αξιοπιστία και την ασφάλεια των συ¬ 
ναλλαγών. Είναι εύλογο ότι χωρίς τη δυνατότητα πρό¬ 
σβασης σε ορθές και επίκαιρες πληροφορίες, οι οποίες 
αφορούν την πιστοληπτική ικανότητα των συναλλασσό¬ 
μενων η ικανοποίηση του εν λόγω εννόμου συμφέροντος 
δυσχεραίνεται σημαντικά. Δεύτερον το συγκεκριμένο έν¬ 
νομο συμφέρον υπερέχει προφανώς των συμφερόντων 
του υποκειμένων που δεν θίγονται ουσιωδώς και πάντως 
η ικανοποίησή τους δεν θίγει τις θεμελιώδεις ελευθερίες 
των υποκειμένων. Για να συμβεί αυτό η συλλογή και επε¬ 
ξεργασία των δεδομένων πρέπει να πραγματοποιείται 
υπό τους ακόλουθους τουλάχιστον περιορισμούς: 

1) Τα δεδομένα που επιτρέπεται να συλλέξουν οι εται¬ 
ρείες χωρίς συγκατάθεση του υποκειμένου είναι μόνο: 
α) Αιτήσεις πτωχεύσεων 
β) Αποφάσεις επί αιτήσεων πτωχεύσεων 
γ) Διαταγές πληρωμής 
δ) Προγράμματα πλειστηριασμού ακινήτων 
ε) Προγράμματα πλειστηριασμού κινητών 
στ) Μεταβολές προσωπικών εταιρειών 
ζ) Μεταβολές Α.Ε., ΕΠΕ και Κοινοπραξιών 
η) Υποθήκες και προσημειώσεις υποθηκών 
θ) Κατασχέσεις και επιταγές βάσει Ν.Δ. 1923 
ι) Ακάλυπτες επιταγές 

ια) Διαμαρτυρημένες συναλλαγματικές και γραμμάτια 
εις διαταγήν. 


2) Μετά τη συλλογή των υπ. αρ. 1 δεδομένων και πριν 
από κάθε διαβίβαση ο υπεύθυνος επεξεργασίας υποχρε- 
ούται να ενημερώσει ατομικά τα υποκείμενα βάσει του 
άρθρου 11 του Ν. 2472/1997, ώστε να ασκήσουν τα δικαι¬ 
ώματα πρόσβασης και αντίρρησης σύμφωνα μετά άρθρα 
12 και 13του ανωτέρω Νόμου. Σε περίπτωση που το υπο¬ 
κείμενο ασκώντας το δικαίωμα αντίρρησης ζητήσει τη 
διαγραφή των δεδομένων του, ο υπεύθυνος επεξεργα¬ 
σίας υποχρεούται να προχωρήσει στη διαγραφή ενημε¬ 
ρώνοντας το υποκείμενο για τις τυχόν επιπτώσεις που θα 
έχει η διαγραφή στηνενγένει συναλλακτική του συμπερι¬ 
φορά. Στην περίπτωση πού το υποκείμενο αμφισβητήσει 
την νομιμότητα της εγγραφής και αφού ακολουθηθεί η 
διαδικασία των άρθρων 12 και 13, το βάσιμο του αιτήμα¬ 
τος θα κρίνεται από την Αρχή. 

Ο υπεύθυνος επεξεργασίας μπορεί να ενημερώσει τον 
αποδέκτη των δεδομένων για τυχόν άρνηση του υποκει¬ 
μένου να δώσει συγκατάθεση για την συλλογή ορισμένων 
δεδομένωντου. 

II. Άλλα δεδομένα μπορούν να συλλεχθούν μόνο με συ¬ 
γκατάθεση του υποκειμένου. 

Πρέπει νατονισθεί ότι τα ανωτέρω υπό I αναφερόμενα 
αφορούν τα λεγάμενα «δυσμενή» δεδομένα. Για την επε¬ 
ξεργασία των «ευμενών» (π.χ. κατοχή πιστωτικής κάρτας 
ή μπλοκ επιταγών, αναφορά σε υπάρχουσα ακίνητη περι¬ 
ουσία κλπ.) απαιτείται πάντοτε η συγκατάθεση του υπο¬ 
κειμένου. Αυτό έχει μεγάλη σημασία για την περίπτωση 
της επεξεργασίας συνολικών ή μερικών μορφότυπων 
(προφίλ) πιστοληπτικής ικανότητας. 

Ως ευμενή θεωρούνται τα δεδομένα που παρουσιάζουν 
την θετική εικόνα του υποκειμένου και όχι οι διαγραφές ή 
οι διορθώσεις των «δυσμενών», πράγμα που είναι αυτο¬ 
νόητη υποχρέωση του υπεύθυνου επεξεργασίας. 

III) Αποδέκτης των δεδομένων μπορεί να είναι μόνο επι¬ 
χειρηματίας, ο οποίος ασκεί νόμιμη δραστηριότητα και 
μόνο εφόσον τα δεδομένα δεν προορίζονται για μεταπώ¬ 
ληση αλλά αφορούν υποκείμενα με τα οποία ο επιχειρη¬ 
ματίας συναλλάσσεται. Μετάτο τέλος της συναλλαγής εί¬ 
ναι αυτονόητο ότι ο επιχειρηματίας πρέπει να προβεί σε 
καταστροφή των ως άνω προσωπικών δεδομένων. 

IV) Με την πρώτη επαφή του αποδέκτη με το υποκείμε¬ 
νο των δεδομένων και στην περίπτωση κατά την οποία δεν 
έχει προηγηθεί συγκατάθεση του υποκειμένου για τη δια¬ 
βίβαση, ο αποδέκτης είναι υποχρεωμένος να ενημερώσει 
το υποκείμενο για την πηγή των πληροφοριών και για τον 
σκοπό της διαβίβασης. 

V) Όσον αφορά τα χρονικά όρια τήρησης των δεδομέ¬ 
νων, θα ισχύουν οι περιορισμοί πού έχουν επιβληθεί στην 
Τειρεσίας ΑΕ. Είναι αυτονόητο ότι όσον αφορά την κατα¬ 
χώριση των μεταβολών που προκύπτουν αναφορικά μετά 
δεδομένα, θα ισχύουν επίσης οι περιορισμοί που επιβλή¬ 
θηκαν στην Τειρεσίας Α.Ε, π.χ. θα πρέπει να καταχωρίζε¬ 
ται αμέσως η εξόφληση μιας ακάλυπτης επιταγής. 

Γ. Κοινοί κανόνες για τους υπεύθυνους επεξεργασίας 
προσωπικών δεδομένων για τους σκοπούς της άμεσης 
εμπορίας και της διαπίστωσης πιστοληπτικής ικανότητας 

Εκτός των ανωτέρω η Αρχή θέτει ως προϋπόθεση νόμι¬ 
μης λειτουργίας των εταιρειών ή άλλων υπευθύνων επε¬ 
ξεργασίας (στην περίπτωση που γίνεται επεξεργασία δεδο¬ 
μένων για προώθηση ή διαφήμιση ιδίων προϊόντων ή υπη¬ 
ρεσιών) για τους ανωτέρω σκοπούς επεξεργασίας τα εξής: 

α) να έχουν εκπληρώσει όλες τις υποχρεώσεις που 
απορρέουν από τον Ν. 2472/1997 (γνωστοποίηση, ενδε- 

χόμενη απόκτηση αδείας για επεξεργασία ευαίσθητων 
δεδομένων). 

β) στην περίπτωση της κατ’ επάγγελμα εμπορίας προ¬ 
σωπικών πληροφοριών να έχουν εκδώσει εσωτερικό κα¬ 
νονισμό επεξεργασίας προσωπικών δεδομένων, ο οποίος 
θα έχει την έγκριση της Αρχής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Απριλίου 2004 

Ο Αναπληρωτής Πρόεδρος 
ΧΡΗΣΤΟΣ ΠΑΛΗ Ο ΚΩΣΤΑΣ 

-Φ- 

Αριθ. 1 (5) 

Καθιέρωση υπερωριακής απασχόλησης του Γραμματέα 
της Δημοσθενείου Φιλαρμονικής Δήμου Παιαναίας Ν. 
Αττικής, έτους 2004. 

Ο ΠΡΟΕΔΡΟΣ ΤΗΣ ΔΗΜΟΣΘΕΝΕΙΟΥ ΦΙΛΑΡΜΟΝΙΚΗΣ 
ΔΗΜΟΥ ΠΑΙΑΝΙΑΣ Ν. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3205/2003 (ΦΕΚ297/Α') «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ. και ΟΤΑ κ.λπ., και άλλες συναφείς διατά¬ 
ξεις». 

2. Την 2/72757/0022/31.12.2003 εγκύκλιο του Υπουρ¬ 
γείου Οικονομικών (Γ.Λ.Κ.) με την οποία παρέχονται οδη¬ 
γίες για την εφαρμογή του νέου μισθολογίου. 

3. Το άρθρο 106 του Ν. 1188/1981 «περί καταστάσεως 
προσωπικού» και του άρθρου 12παρ.10του Ν. 2503/1997. 

4. Το άρθρο 109 του Ν. 1188/1981 (περί ορισμού ενός 
Δημοτικού υπαλλήλου ως γραμματέως του Δ.Σ. της Δημ. 
Φ/κης) καιτου άρθρου 23 παρ. 15 και 17του Ν. 2307/1995. 

5. Την αριθ. 22/2003 απόφαση Δημοτικού Συμβουλίου 
«περί συγκρότησης Διοικητικού Συμβουλίου». 

6. Την αριθ. 1/12.1.2004 αποφ. Δ.Σ. Δημοσθενείου Φιλα¬ 
ρμονικής «περί ορισμού Γ ραμματέα Δημοσθενείου Φιλα¬ 
ρμονικής». 

7. Την αριθ. 2/62864/0022/2004 κοινή Υπουργική από¬ 
φαση Υπ.Ε.Δ.Δ. και Απ. και Οικ.σχετικά με τον καθορισμό 
ορίων υπερωριακής εργασίας Δήμων, που θα τηρούν τα 
πρακτικά των συνεδριάσεων του δημοτικού ως και των 
συμβουλίων των συνδέσμων, νομικών προσώπων και 
ιδρυμάτων. 

8. Την 83201/16.12.1987 Υπουργική απόφαση που αφο¬ 
ρά τον καθορισμό των ωρών υπερωριακής απασχόλησης 
των υπαλλήλων που εκτελούν πρόσθετα καθήκοντα. 

9. Το άρθρο 15 του Ν.2592/1998 σχετικά με υπερωρια- 
κή εργασία. 

10. Τιςδιατάξειςτου άρθρου 5του Ν. 1894/1989. 

11. Την αριθ.8/2004 απόφαση Διοικητικού Συμβουλίου 
«περί διόρθωσης της 1/12.1.2004 απόφασης Δημοσθε¬ 
νείου Φιλαρμονικής», αποφασίζει: 

1. Καθιερώνει απογευματινή υπερωριακή απασχόληση 
(30) τριάντα ωρών κατά μήνα για την αποζημίωση Γ ραμ¬ 
ματέα του Νομικού Προσώπου με την επωνυμία «ΔΗ- 
ΜΟΣΘΕΝΕΙΟΣ ΦΙΛΑΡΜΟΝΙΚΗ ΔΗΜΟΥ ΠΑΙΑΝΙΑΣ» για 
την εκτέλεση της λογιστικής και γενικά διοικητικής εργα¬ 
σίας αυτού (πρωτόκολλο, αλληλογραφία κ.λ.π.) καθώς 
και την τήρηση των πρακτικών συνεδριάσεων του διοικη¬ 
τικού συμβουλίου έτους 2004, δηλαδή 30 ώρες χ 12 μήνες 
= 360 ώρες. 


Η σχετική δαπάνη θα ανέλθει στο ποσό των 1.080,00 ευ¬ 
ρώ και θα βαρύνει τον ΚΑ 011,1 του Προϋπολογισμού της 
Δημοσθενείου Φιλαρμονικής έτους 2004 και δεν υπερβαί¬ 
νει κατά μήνα το 1/12 της εγγεγραμμένης πίστωσης. 

Η απόφαση αυτή έχει αναδρομική ισχύ ενός μηνός από 
την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παιανία, 21 Απριλίου 2004 
Ο Πρόεδρος 

ΠΑΡ. ΠΑΠΑΚΩΣΤΟΠΟΥΛΟΣ 
-Φ- 

Αριθ. 1 (6) 

Καθιέρωση υπερωριακής απασχόλησης του Γ ραμματέα 
του Αθλητικού Οργανισμού Δήμου Παιαναίας Ν. Ατ¬ 
τικής, έτους 2004. 

Ο ΠΡΟΕΔΡΟΣ ΤΟΥ ΑΘΛΗΤΙΚΟΥ ΟΡΓΑΝΙΣΜΟΥ 
ΔΗΜΟΥ ΠΑΙΑΝΙΑΣ Ν. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3205/2003 (ΦΕΚ 297/Α') «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α. κ.λπ. και άλλες συναφείς διατά¬ 
ξεις». 

2. Την 2/72757/0022/31.12.2003 εγκύκλιο του Υπουρ¬ 
γείου Οικονομικών(Γ.Λ.Κ.) με την οποία παρέχονται οδη¬ 
γίες για την εφαρμογή του νέου μισθολογίου. 

3. Το άρθρο 106 του Ν. 1188/1981 «περί καταστάσεως 
προσωπικού» καιτου άρθρου 12παρ. 10του Ν. 2503/1997. 

4. Το άρθρο 109 του Ν.1188/1981 (περί ορισμού ενός 
Δημοτικού υπαλλήλου ως γραμματέως του Δ.Σ του Αθλη¬ 
τικού Οργανισμού) καιτου άρθρου 23 παρ. 15 και 17του 
Ν. 2307/1995. 

5. Την αριθ. 183/2003 απόφαση Δ. Σ/λίου 

6. Την αριθ.2/22.4.2004 απόφαση Διοικητικού Σ/λίου πε¬ 
ρί ορισμού Γ ραμματέα Αθλητικού Οργανισμού. 

7. Την αριθ.2/62864/0022/2004 κοινή Υπουργική από¬ 
φαση Υπ.Ε.Δ.Δ και Απ. Και Οικ. Σχετικά με τον καθορισμό 
ορίων υπερωριακής εργασίας δήμων, που θα τηρούν τα 
πρακτικά των συνεδριάσεων του δημοτικού ως και των 
συμβουλίων των συνδέσμων, νομικών προσώπων και 
ιδρυμάτων. 

8. Την 83201/16.12.1987 Υπουργική απόφαση που αφο¬ 
ρά τον καθορισμό ωρών υπερωριακής απασχόλησης των 
υπαλλήλων που εκτελούν πρόσθετα καθήκοντα. 

9. Το άρθρο 15 του Ν. 2592/1998 σχετικά με υπερωρια- 
κή εργασία. 

10. Τις διατάξεις του άρθρου 5 του Ν.1894/1989, απο¬ 
φασίζει: 

1. Καθιερώνει απογευματινή υπερωριακή απασχόληση 
(35)τριάντα πέντε ωρών κατά μήνα για την αποζημίωση 
Γραμματέα του Νομικού Προσώπου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΑΙΑΝΙΑΣ» για την 
εκτέλεση της λογιστικής και γενικά διοικητικής εργασίας 
αυτού (πρωτόκολλο, αλληλογραφία κ.λ.π.) καθώς και την 
τήρηση των πρακτικών συνεδριάσεων του διοικητικού 
συμβουλίου έτους 2004,δηλαδή 35 ώρες χ 12 μήνες = 
420 ώρες. 

Η σχετική δαπάνη θα ανέλθει στο ποσό των 1.500,00 ευ¬ 
ρώ και θα βαρύνει τον ΚΑ 05-113.1 του Προϋπολογισμού 
του Αθλητικού Οργανισμού έτους 2004 και δεν υπερβαί¬ 
νει κατά μήνα το 1/12 της εγγεγραμμένης πίστωσης. 

Η απόφαση αυτή έχει αναδρομική ισχύ ενός μηνάς από 
την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παιανία, 23 Απριλίου 2004 
Ο Πρόεδρος 

ΠΑΡ. ΠΑΠΑΚΩΣΤΟΠΟΥΛΟΣ 

-♦- 

Αριθ. 2 (7) 

Καθιέρωση υπερωριακής απασχόλησης του Γραμματέα 
της Δημοσθενείου Βιβλιοθήκης, Δήμου Παιαναίας, Ν. 
Αττικής, έτους 2004. 

Ο ΠΡΟΕΔΡΟΣ ΤΗΣ ΔΗΜΟΣΘΕΝΕΙΟΥ ΒΙΒΛΙΟΘΗΚΗΣ 
ΔΗΜΟΥ ΠΑΙΑΝΙΑΣ Ν. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3205/2003 (ΦΕΚ 297/Α' «Μισθολο- 
γικές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.ΤΑ κ.λ.π. και άλλες συναφείς διατάξεις». 

2. Την 2/72757/0022/31.12.2003 εγκύκλιο του Υπουρ¬ 
γείου Οικονομικών (Γ.Λ.Κ.) με την οποία παρέχονται οδη¬ 
γίες για την εφαρμογή του νέου μισθολογίου. 

3. Το άρθρο 106τουΝ. 1188/1981 « περί καταστάσεως 
προσωπικού» και του άρθρου 12 παρ. 10 του 
Ν.2503/1997. 

4. Το άρθρο 109 του Ν. 1188/1981 (περί ορισμού ενός 
Δημοτικού υπαλλήλου ως γραμματέως του Δ.Σ. της Δημ. 
Β/κης) καιτου άρθρου 23 παρ. 15 και 17του Ν. 2307/1995. 

5. Την αριθ.23/2003 απόφαση Δημοτικού Συμβουλίου 
«περί συγκρότησης Διοικητικού Συμβουλίου». 

6. Την αριθ. 1/12.1.2004 αποφ. Δ.Σ. Δημοσθενείου 
Βιβλιοθήκης «περί ορισμού Γραμματέα Δημοσθενείου 
Βιβλιοθήκης». 


7. Την αριθ. 2/62864/0022/2004 κοινή Υπουργική απόφα¬ 
ση Υπ.ΕΑΔ. και Απ. Και Οικ.σχετικά με τον καθορισμό ορίων 
υπερωριακής εργασίας Δήμων, που θα τηρούν τα πρακτι¬ 
κά των συνεδριάσεων του δημοτικού ως και των συμβου¬ 
λίων των συνδέσμων, νομικών προσώπων και ιδρυμάτων. 

8. Την 83201/16.12.1987 Υπουργική απόφαση που αφο¬ 
ρά τον καθορισμό των ωρών υπερωριακής απασχόλησης 
των υπαλλήλων που εκτελούν πρόσθετα καθήκοντα. 

9. Το άρθρο 15 του Ν. 2592/1998 σχετικά με υπερωρια- 
κή εργασία. 

10. Τις διατάξεις του άρθρου 5 του Ν. 1894/1989. 

11. Την αριθ. 9/2004 απόφαση Διοικητικού Συμβουλίου 
«περί διόρθωσης της 1 /12.1.2004 απόφασης Δημοσθενεί¬ 
ου Βιβλιοθήκης, αποφασίζει: 

1. Καθιερώνει απογευματινή υπερωριακή απασχόληση 
(30) τριάντα ωρών κατά μήνα για την αποζημίωση Γ ραμ¬ 
ματέα του Νομικού Προσώπου με την επωνυμία «ΔΗ- 
ΜΟΣΘΕΝΕΙΟΣ ΒΙΒΛΙΟΘΗΚΗ ΔΗΜΟΥ ΠΑΙΑΝΙΑΣ» για την 
εκτέλεση της λογιστικής και γενικά διοικητικής εργασίας 
αυτού (πρωτόκολλο, αλληλογραφία κ.λπ.) καθώς και την 
τήρηση των πρακτικών συνεδριάσεων του διοικητικού 
συμβουλίου έτους 2004, δηλαδή 30 ώρεςχΐ 2 μήνες = 360 
ώρες. 

Η σχετική δαπάνη θα ανέλθει στο ποσό των 1.080,00 ευ¬ 
ρώ και θα βαρύνει τον Κ.Α. 011.1 του Προϋπολογισμού 
της Δημοσθενείου Βιβλιοθήκης έτους 2004 και δεν υπερ¬ 
βαίνει κατά μήνα το 1/12 της εγγεγραμμένης πίστωσης. 

Η απόφαση αυτή έχει αναδρομική ισχύ ενός μηνός από 
την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παιανία, 21 Απριλίου 2004 
Ο Πρόεδρος 

ΠΑΡ. ΠΑΠΑΚΩΣΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




